VEGA præsenterer
**Conan + UN + Sixes fedter VEGA ind i tung distortion**
*Den 28. oktober buldrer et massivt doom/sludge-tog gennem Lille VEGA, hvor britiske Conan fører an i frontalangrebet.*

Forbered dine ører på at ramme distortion-muren, når britiske Conan sammen med amerikanske UN og Sixes mosler løs med tung doom og sludge.

**Conan**Den monumentalt brutale trio, der udgør Conan, fastholder et knivskarpt og jernhårdt greb om deres uber-synkroniserede power-akkordændringer og temposkift i det uhellige møde mellem bas, trommer og guitar. To trætte, men trodsige mænd bærer opgaven med at sørge for vokalerne til de nederdrægtige tanker, det bombastiske Conan-univers udgøres af. Hør brølet til hulemands kamp-doom. Lugt stanken af spildt blod. Hyld Conan!

**UN**

Amerikanske UN fik massiv anmelderros for deres andet album *Sentiment* (2018). Roser fra både

Decibel Magazine, Metal Injection, Revolver Magazine, Stereogum og m.fl. gjorde albummet til det års mest søgte doom-album. Bandet holdt sig ikke tilbage, da de dykkede ned i dystre emner som tragedie, sorg og isolation. De forsynede hver en tone med et formål, og det resulterede i overvældende bølger af tordnende doom og emotionelle soniske lydlandskaber. I en mix af post rock, shoe-gaze og funeral doom undersøger UN det poetiske i den skrøbelige menneskelige eksistens.

**Sixes**

De seneste tre år har Sixes spredt deres kulsorte doom/sludge, som skabes fra en aggressivt deprimerende lyd inspireret af misbrug og elendighed. Bandets værdisæt tager udgangspunkt i erklæringen ”*Worship Amps Not Gods*”. Deres debutalbum, *Methistopheles*, udkom sidste år til roser hos hjemlandets stoner og doom-anmeldere.

 **Fakta om koncerten:**
Conan (UK) + UN (US) + Sixes (US)
Mandag d. 28. oktober kl. 19.30
Lille VEGA, Enghavevej 40, 1674 København V
Billetpris: 175 kr. + gebyr
Billetsalget starter i dag via vega.dk og Ticketmaster.